JohanHeinsen/ENO huggingface dataset:
Lolland-Falsters Stifts-Tidende, 1826-12-19
J Begyndelsen af August blev en Sammensværgelse opdaget imod Regjeringen i Lima (Nogle sige imod Bolivar selv). 12 Officierer, hvoriblandt 3 Generaler, og flere Geistlige bleve arresterede og alle Kjøbmænd og Borgere fra Buenos=Ayres erholdt befaling at forlade Staden inden 14 Dage.
Lolland-Falsters Stifts-Tidende, 1826-12-19
Breve fra Lissabon, som den 3die dennes ere ankomne hertil over Frankrig, yttre megen Frygt med Hensyn til Linietroppernes Troskab, og at man meest maatte stole paa Milizen, som dog i paakommende Tilfælde ikke var stærk nok, hvorfor man længtes efter Hjælp fra England. Olivenza, den 16de Novbr. Den 29de f. M. har Marqvis von Chaves ladet udgaae en Proclamation, hvori han opmuntrer til at modsætte sig Constitutionen, som stridende mod Portugals Love, og slutter samme med disse Ord: "Berolige Eder, og hav Tillid til mig, Jeg sværger, ikke at hvile førend J ere vendte seierrige tilbage til Eders Familier, og denne Dag er ikke langt borte. Lad os prise vor ophøiede Beskytter, den catholske Konge af Spanien, og uophørlig af Hjertensgrund gjentage: Leve vor hellige Religion, Leve Don Ferdinand VII. Leve vor lovmæssige Konge, Don Miguel I. Døe Frimurerne." Marg. Chaves skal have omtrent 8000 Mand under sin Commando. Saavel i Porto som i Lissabon skulle herske Uroligheder. Petersborg, den 29de Novbr. Efter Forlydende have flere Kron-Embedsmænd i Archangel dreven en ulovlig Handel med Skibsbygningstømmer af de derværende Skove til England. Der er til sammes Undersøgelse nedsat en Commission.
Lolland-Falsters Stifts-Tidende, 1826-12-19
Adskilligt. Vicekongen af Ægypten har faaet en levende Riilhest fra Nubien, som han vil forære Storherren.
Lolland-Falsters Stifts-Tidende, 1826-12-19
Skovbranden i Moldan er nu standset af den megen Regn og Snee, som er falden der.
Lolland-Falsters Stifts-Tidende, 1826-12-19
J endeel af Polen og i det Jndre af Rusland er falden saa dyb Snee, at man næsten ikke har kunnet komme frem.
Lolland-Falsters Stifts-Tidende, 1826-12-19
Kongen af England maatte først lade sig aarlade, før han begav sig i Parlementet, da han ellers ikke uden Besværlighed kunde have holdt Talen.
Lolland-Falsters Stifts-Tidende, 1826-12-19
J Skrivelse fra London hedder det: Den danske Søefart paa England har mærkelig tiltaget i Aar. Den 24de November havde nemlig 149 danske Skibe været i Londons Havn, og man antager, at det dobbelte Antal er ankommet til Hull.
Lolland-Falsters Stifts-Tidende, 1826-12-19
Som en Prøve paa den Tone, hvori Englænderne nutildags anprise deres Varer, kan følgende Annonce fra en londonner Strympefabricant tjene: "Romanis, Strympehandler en gros, har, for at bringe Strympefabricationen til den muligste Grad af Fuldkommenhed, i lang Tid raadspurgt alle nyere Skribentere om denne Gjenstand; men da disse ingen tilfredsstillende Anviisning give, har han ogsaa mange sovnløse Nætter eftergrandsket de Gamles Meninger. Først haabede han, at Virgil, der har skrevet om Agerbrug, ogsaa muligt kunde have afhandlet Manufacturvæsenet, dog ne. Siden tog han fat paa den unge Plinius, der næsten har skrevet om alle Ting; men ogsaa her fandt han sin Forventning skuffet. Endelig, ved et høist lykkeligt Tilfælde, stødte han paa et Bind af Julius Scaliger, og fandt her Alt hvad han ønskede sig. Saaledes har han da nu, ved ivrig Granskning i nyere og ældre Autores, endelig bragt Strympefabricationen, hvad Qvalitet og Priis angaaer, til en Grad af Fuldkommenhed, hvorom man endnu for 4 Aar siden aldeles ingen Ahnelse havde."
Lolland-Falsters Stifts-Tidende, 1826-12-19
Bogtrykker Rode i Drammen har indenfor sin Port ladet anbringe en Brevcasse med Laas, i hvilken anonyme Breve eller Jndrykkelser til Avisen fra Gaden af kunne nedlægges og saaledes sikkert opnaae sin Bestemmelse.
Lolland-Falsters Stifts-Tidende, 1826-12-19
Fra Tronhiem skrives: Uagtet at Kornet stiger her og at vore Forraad ei ere berydelige, ere dog Brændeviinskjedlerne ligefuldt i Gang. Alle Kornsorter benyttes, ikke engang Gryn og Ærter forskaanes. Naar Grynene ere slupne op, vil man maaskee tage fat paa Riisen, og rimeligviis kunne vi da i Vinter komme til at drikke Jndustriens Skaal i Punsch af hjemmegjort Arrak, paa en Tid, hvor det maaskee falder mange tungt at skaffe det nødtørftige Brød, til at stille Hungeren med.
Lolland-Falsters Stifts-Tidende, 1826-12-19
Den napoleonske Lov skal blive gjældende i Bayern, i det mindste skal derover holdes Forelæsninger ved Universitetet i München, der nu allerede tæller 102 Studentere.
Lolland-Falsters Stifts-Tidende, 1826-12-19
Ogsaa i Nantes og Bourdeaux tiltage de natlige Tyverier saaledes, at Politiet har maattet tage overordentlige Forholdsregler.
Lolland-Falsters Stifts-Tidende, 1826-12-19
Jndenlandsk. Hs. Exc. Geheime-Statsminister Kaas er farlig syg.
Lolland-Falsters Stifts-Tidende, 1826-12-19
Adjunct Lindbergs ny Skrivt, som gjør megen Opsigt, men dog ikke endnu falbydes hos Boghandlerne heri Lolland, indeholder Bedømmelse af Rettens Kiendelse og Dom i den grundtvigske Sag, efter Præste-Eeden, den danske Lovgivning og Danmarks souveraine Kongelov. J samme Skrivt er optaget et Brev fra Hr. Lands Over- samt Hof- og Stadsrets=Assessor Niels Møller Spandet, hvori han beder Læserne underrettede om, "at han ingen Deel har i Dommen og at efter hans Overbeviising burde Sagen havt det Udfald: at Grundtvig var bleven aldeles frifunden for Clausens Tiltale; thi, saa mener Assessoren, Grundtvigs Udladelser ere brugte med fuld Føie, og hans Forhold har ei alene været ulasteligt; men i høi Grad priisværdigt.
Lolland-Falsters Stifts-Tidende, 1826-12-19
Den 4de dennes har Urtekræmmer Carl Zimmermann i Kjøbenhavn erklæret sig fallit.
Lolland-Falsters Stifts-Tidende, 1826-12-19
J Aalborg Avis klager en Slagter Cohen bitterlig over den Seendrægtighed som finder Sted med Færgefarten mellem Vesteraae og Sundbye. Jsær er han meget vred over at han, ved at beklage sig for Færge langets Fuldmægtig, blot blev beleet.
Lolland-Falsters Stifts-Tidende, 1826-12-19
Ved Sogendal er strandet C. J. Boye fra Marstal. Skipper, Styrmand og Kokken bleve reddede; 2 Mand, druknede.
Lolland-Falsters Stifts-Tidende, 1826-12-19
Fra Skanderborg har en Politiebetjent, Mikkel Hansen, gjort sig usynlig, uagtet man ikke veed ham skyldig i noget Retsbrud.
Lolland-Falsters Stifts-Tidende, 1826-12-19
Fra 1ste Januar 1827 er det hidtilværende wandall ske Bogtrykkerie og den derfra udgaaende Aalb. Stiftsavis alene overdraget til Hr. Schjern, der paa den senere Tid var Hr. Wandalls Medeier og Medudgiver. Hos Hr. Proprietair Eiler paa Ørum, i Thye, er i Aar avlet modne Druer, hvoraf enkelte Claser vog 1 3/4 Pund. Helt-Fiskeriet i Liimfjorden er meget rigt i Aar.
Lolland-Falsters Stifts-Tidende, 1826-12-19
J Randers Avis No. 147 d. A. bekjendtgjør en S. Nielsen paa Høygaard, at han siden 1816 har tabt 18,000 Rbd. paa Landeiendomme.
Lolland-Falsters Stifts-Tidende, 1826-12-19
En Hr. Asklund offentliggjør, at Gaardmand Lars Ovesen paa Døskov, i Vesterhassing Sogn, sælger sine Stude den ene Dag og gaaer fra sin Handel den anden.
Lolland-Falsters Stifts-Tidende, 1826-12-19
J Anledning af Efterretningen om den Lærredreng i Randers, som havde hængt sig af Frygt for Straf, hvormed han skulde være bleven truet, (see Avisen No. 98) har hans Mester, Anders Sørensen, meddeelt følgende Retfærdiggjørelse: "Jeg var kommen paa Spor efter, at mine Lærredrenge vare i Besiddelse af Tobakspiber, og i denne Anledning kaldte jeg dem for mig, for at faae deres Tilstaaelse. De to bekjendte strax; men denne vedblev stadig at benægte, hvilket gav mig Anledning til at eftersee hans Gjemmer, hvor jeg da fandt forskjellige Smaating, som jeg havde Grund til at formode han paa en uretmæssig Maade var kommen i Besiddelse af. Jeg spurgte ham derpaa, hvor han havde faaet disse Ting, hvilket han opgav, og derefter gik, uden enten at faae et eneste Slag eller dermed at blive truet, paa sit Arbeide. Jeg var endnu ikke fuldkommen overbeviist om hans Forseelse og kunde saaledes ei heller straffe den, og imedens jeg lod undersøge hans Foregivendes Rigtighed eller urigtighed, var han uden mit Vidende gaaet fra sit Arbeide og forøvede Gierningen."
Lolland-Falsters Stifts-Tidende, 1826-12-19
Told- og Consumtions-Underbetjent i Odense, Hr. Capitain M. Mommsen, er udnævnt til Kammerraad. Candidatus Theologi N. Møller fra Nykjøbing paa Falster er under 2den f. M. beskikket til Personel-Capellan for Hammer og Lundbye Menigheder i Sjælland.
Lolland-Falsters Stifts-Tidende, 1826-12-19
Hidtilværende adj. Postmester i Saxkjøbing, Exam. jur. Lars Junior, er udnævnt til virkelig Postmester sammested.
Lolland-Falsters Stifts-Tidende, 1826-12-19
Kjøbenhavns Børs-Cours, den 15te December. Hamb. 2 M. - , a vista 222. Species 225. Specier solgtes til 13 Mk. 8 s. Bank-Disconto 5 Procent. - Norske Speciessedler pr. 100 Specier 152 a 153 Rbd. Sedl. Svenske Sedler pr. Rdlr. Rigsgjeld 49 Rbs. Tegn. - 4 Proc. kongel. Obligationer (uden Renter) 82 1/2 a 83 1/4 Rbd. Sedl. Dito Dito 74 1/2 i Banco. - Nationalbank-Obligationer (af Laanet 4de Februar 1820) 100 a 100 1/2 Rbd. r. S. Dito Dito 113 a 113 1/2 Rbd. Sedler. - 4 Procents uopsigelige Rigsbank-Obligationer, Renter pr. 6te Januar 91 1/2 a 92 Rbd. r. S. 6 Proc. norsk Laan, ved Hambro & Søn 103 1/2 a 104 i Banco. 4 Proc. Dito nye 92 1/2 a 93 Rbd. r. S. - Asiatiske Actier – . - Rbd. Sedler. - 3 Proc. nye danske Obligationer 60 a 60 1/2 L. Sterl. (1 L. Sterl. beregnet til 14 Bcomk.
Lolland-Falsters Stifts-Tidende, 1826-12-19
Kjøbenhavns Torvepriser, den 15de December. Hvede 7 Rbd. 1 Mk. a 7 Rbd. 3 Mk.; Rug 7 Rbd. 2 Mk. a 7 Rbd. 4 Mk.; Byg 6 Rbd. 2 Mk. a 6 Rbd. 4 Mk.; Havre 5 Rbd. a 5 Rbd. 1 Mk.; Ærter 10 Rbd. a 11 Rbd. 3 Mk. Tønden. Røget Flesk, 2 Rbd. 1 Mk. a 2 Rbd. 2 Mk. 8 s., grønsaltet Flæsk 1 Rbd. 4 Mk. a 2 Rbd. Lispundet. Smør 1 Mk. 10 s. a 1 Mk. 12 s. Pundet. Æg 2 Mk. a 2 Mk. 2 s. Snesen.
Lolland-Falsters Stifts-Tidende, 1826-12-19
Bekjendtgjørelser. Jndkaldelse. Med lovligt Aars og Dags Varsel indkaldes herved, i Overeensstemmelse med Placaten af 5te Juli 1822 Arvingerne efter her afdøde Jomfrue Dorthea Maria Giørvel Benzon, at møde eller møde lade for mig som Skifteforvalter, for at legitimere deres Arveret og derefter modtage deres Arvepart. Uagtet det ikke formodes, at den Afdøde har ubekiendte Creditorer, indkaldes dog disse mulige, at møde inden samme Tid for at bevise deres Fordringer. Stubbekjøbing, den 5te Decbr. 1826. Rousing.
Lolland-Falsters Stifts-Tidende, 1826-12-19
Stævning. Carl Gottfried Krüger, Hs. kongelige Majestæts Overanditeur og Birkedommer paa Falster, gjør vitterligt: at efter Begjæring af Forvalter Niels Ryberg Formann af Schjørringegaard, som Laugværge for Gaardmand Niels Jensen Drukkens Enke, Johanne Larsdatter, samt ifølge kongelig allernaadigst Bevilling af 20de Octbr. d. A., til at indkalde enhver, der maatte formene sig at have nogen Adkomst eller Prætension til den benævnte Johanne Larsdatter tilhørende og af hende beboede Gaard No. 16, med tilliggende Hartkorn 5 Tdr. 3 Skpr. 1/5 Alb. Ager og Eng og 1/4 Alb. Skovskyld, i Virket Bye, til med saadant deres Krav at fremkomme og deres formeentlige Adkomst til Gaarden at beviisliggjøre, indstævnes herved med Aar og Dags Varsel, som ifølge samme allernaadigste Bevilling gives ved denne Stævnings Jndrykkelse 3 Gange efter hinanden i den danske Statstidende, den altonaiske Mercur og Lollands Stiftsavis, den eller dem, der maatte formene sig at have nogen Adkomst eller Prætension til ovenmeldte Gaard, til saadan Paastand, at fremsætte og beviisliggjøre for Falsters Birkeret, som holdes paa Birkets Tinghuus ved Nykjøbing den første Torsdag eller ordinaire Retsdag i Mai Maaned 1828, til sædvanlig Tingtid, da, saafremt ingen hermed skulde melde sig, forbemeldte Johanne Larsdatter paa samme Eiendom vil erhverve Lavhævdsdom. Lavdag eller Forelæggelse finder, efter Forordningen af 3die Juni 1796, ikke Sted. Falster Birks Contoir i Nykjøbing, den 7de December 1826. C. G. Krüger. (L. S.)
Lolland-Falsters Stifts-Tidende, 1826-12-19
Efterlysning. For omtrent 4 Uger siden er fra Baroniet Guldborg lands Skove bortdrevet 2de To Aars Plagge, hvis Særkjende er følgende: Den ene er sort med hvid Stjern og en liden Snup, og den anden er fortskimlet med Stjern og 3de hvide Fødder; begge ere Hopper.
Lolland-Falsters Stifts-Tidende, 1826-12-19
Hvo der om disse Plagge kan tilveiebringe fornøden Oplysning, bedes at melde saadant til mig undertegnede Eier, der med Fornøielse betaler en passende Douceur for Opdagelsen og Tilveiebringelsen af samme. Rørbeck ved Saxkjøbing, den 17de December 1826. Jens Nielsen, Gaardmand.
Lolland-Falsters Stifts-Tidende, 1826-12-19
Tilkjøbs.
Lolland-Falsters Stifts-Tidende, 1826-12-19
Nye Citroner til nedsatte PriNakskov. ser, ægte Gigt Taft, hollandske Ost og lybsk Pølse, samt Sølv=Repeteer=Uhre og andre nye Lomme=Uhre, faaes hos Wulffeldt. N. S. Hos undertegnede faaes: pr. Anker. pr. Flaske. Chat. Margeaux af 1823. 22 Rbd. 3 Mk. 8 s. Extra fiin Ditto . . . . . . 20 – 3 – Medo. . . . . . . . . . . 16 – 2 – 4 – Gammel Graves . . . . . . . 20 – 3 – – Haut-Brion . . . . . . . . . . . . . . 4 – – Gammel Port-Viin . . . . . . . . . . 6 – – Drey Madeira . . . . . . . . . . . . 7 – - Rhinsk Viin . . . . . . . . . . . . . God Punsch-Extract . . . . . pr. Pot 3 – 4 – Nykjøbing, den 12te December 1826. R. Sidenius.
Lolland-Falsters Stifts-Tidende, 1826-12-19
3 Gode nye Citroner, samt Vin M. D. D. ter-Kasketter og Dame-Vinterstøvler, er nu at bekomme hos M. D. Brabrand.
Lolland-Falsters Stifts-Tidende, 1826-12-19
Mange Slags Billed- og Læsebøger, passende til Jule- og Nytaarsgaver for Børn og Ungdommen, en stor Deel Nytaarsønsker, deels med mechaniske Forandringer, efter wienske, pragske og berlinske Jdeer, deels i pressede, kobberstukne og colorerte Jndfatninger, samt smukke Selskabspil, faaes i Mariboe hos Giegengack.
Lolland-Falsters Stifts-Tidende, 1826-12-19
Ved Tallotteriets 1089 Trækning i Wandsb. udkom: No. 30. 34. 67. 80. 83.
Lolland-Falsters Stifts-Tidende, 1826-12-22
Lollands og Falsters Stifts Kongelig alene privilegerede. Addressecontoirs Efterretninger. 2000 Bco. Tyvende Aargang. Nummer 1000. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1826-12-22
Udenlandsk. Nauplion, den 4de October. Nationalforsamlings Commissionen har fra den engelske Gesandt i Constantinopel erholdt en Skrivelse, hvori han tilmelder sammes Medlemmer: "at han nu har faaet de forventede Jnstructioner angaaende Bilæggelsen af Grækenlands og Portens Stridigheder, og den bestemte befaling, at gjøre det tyrkiske Ministerium grundede Forslag med Hensyn paa Grækernes Fordringer; at Underhandlingerne imellem Rusland og Porten maatte være endte den 7de, og han (Stratford Canning) strax vilde tilmelde Commissionen Resultaterne; og at (i Tilfælde af et fredeligt Udfald af hine Forhandlinger) den russiske Gesandt vilde komme umiddelbar fra Akierman til Constantinopel, for, saa snart muligt, at ende Grækernes Anliggender."¬
Lolland-Falsters Stifts-Tidende, 1826-12-22
J Gaar gik et engelsk Krigskib, kommende fra Smyrna, til Ankers her. Det overbringer Depescher fra Hr. Stratford Canning til vor Regjering af høist vigtigt og trøsteligt Jndhold. Athen holder sig, uagtet sin ringe Besætning, endnu. Jbrahim har atter lidt Tab ved Tripolizza. For nogle Dage siden forefaldt her et øieblikkeligt Oprør, der har foranlediget, at Regjeringen vil oprette en Borgergade, for at sikkre Folket imod slige Optrin fra Militairets Side.
Lolland-Falsters Stifts-Tidende, 1826-12-22
Smyrna, den 27de October. J Lille-Asien sees allevegne Tropper, som ere øvede efter det ny System. Overalt er indført et Slags Conscription; enhver By maa levere sin Contingent paa Hovedsamlingspladsen i Staden, hvor Overøvrigheden residerer.
Lolland-Falsters Stifts-Tidende, 1826-12-22
Den 18de var her et temmelig stærkt Jordskjælv. Triest, den 30te Novbr. Fra Tschesme er hertil Fredagen den 22 December 1826.
Lolland-Falsters Stifts-Tidende, 1826-12-22
ankommet et Skib, som den 23de dennes, om Natten, befandt sig paa Høiden af Cap Sapienza midt iblandt den omtrent 100 Krigs- og Transportskibe stærke ægyptiske Flaade, som blot ventede paa Dagen for at løbe ind til Navarino. J Livorno har man fra Algier erholdt den Efterretning, at en fra Toulon dertil ankommen Fregat og en Goelet har forlangt Tilbageleveringen af de Priser og Fanger, som Algiererne have taget i de sidste Maaneder; men Deyen har nægtet Skibenes Udlevering, med den bemærkning, at naar han skulde respectere det pavelige Flag, maatte den hellige Fader sende en Consul til Algier, ligesom andre Magter. Til Fangernes Udlevering synes Deyen ikke utilbøielig. London, den 9de Decbr. Sir Robert Wilson har vel i Gaar tilkjendegivet i Underhuset, at han paa Tirsdag vil gjøre en Motion over Begivenhederne i Portugal og paa Halvøen, til Skade for de oprettede Tractater; men der vil neppe blive reflecteret derpaa; thi af let begribelige og meget grundede Aarsager vilde vanskelig følge en Erklæring over den spanske og vor Regjerings Fremgangsmaader.
Lolland-Falsters Stifts-Tidende, 1826-12-22
Lord Cochranes Corvet er den 21de November løbet ind til Livorno og har lagt sig ved Siden af den Fregat, der er bygget for Paschaen af Ægypten.
Lolland-Falsters Stifts-Tidende, 1826-12-22
Jmellem Bridgewater og London gaaer nu en Hurtigvogn, som tilbagelægger Veien (150 engelske eller omtrent 33 danske Miil) i een Dag.
Lolland-Falsters Stifts-Tidende, 1826-12-22
Charles Bonaparte er ankommen fra Newyork til Liverpool, hvorfra han vender tilbage til sin Familie i Nederlandene og Jtalien.
Lolland-Falsters Stifts-Tidende, 1826-12-22
Fra Gibraltar meldes, at det 24de engelske Regiment tilligemed 2 Compagnier Artilleri er afseilet derfra til Lissabon. Zamora, den 25de Novbr. Den 20de dennes har, efter Forlydende, Garnisonen i Braganza forladt Pladsen, af Frygt for den Afdeling fremrykkende portugisiske Flygtninge, der stod i Byen Cenabria; men vendte dog tilbage efter at have erholdt en Forstærkning af 600 Mand. Den 23de sloges begge Partier hele Dagen. Rebellerne seirede og droge i Gaar ind i Braganza, hvor de plyndrede i 2 Timer. Alle Grændse Militaire have forenet sig med dem.
Lolland-Falsters Stifts-Tidende, 1826-12-22
Neapel, den 13de Novbr. Jblandt de interessante og mærkværdige Gjenstande, som Eftergravningerne i Pompeji daglig bringer for Lyset, befinde sig 5 Glas vaser, af hvilke nogle indeholder Oliver, saa vel vedligeholdte, som om de vare fra sidste Høst. De ere ganske bløde og slimede, og have samme Form, som de saakaldte spanske Oliver, en stærk harsk Lugt og en fedt agtig Smag, der paa Tungen gjør et picant, sammensnærvende Jndtryk. Et saadant Phænomen grændser til det Vidunderlige og synes utroligt, naar man betænker, at der tales om en Frugt, der er plukket for 18 Aarhundreder siden. Endeel af disse Oliver har man chemisk undersøgt, og de øvrige ere blevne i de Vaser, som de befandt sig i, og opstillede i Museum Bourbon, Stockholm, den 30te Novbr. Politiet har i disse Dage paagrebet Gierningsmanden til 22, til forskjellige Tider her i Staden gjorte Tyverier med Jndbrud, tildeels for flere Aar siden.
Lolland-Falsters Stifts-Tidende, 1826-12-22
Den franske Tambour-Major J. H. Kock har aldeles uformodet her i Staden faaet en Udfordring af P. Zerba, forhenværende Tambour-Major ved det 1ste Livgarde-Regiment, der, imod en Douceur af 100 Louisdor, hvilke Kock havde udsat som Belønning, vilde udføre ligesaa svære Kunststykker paa Tromme, som de han lader høre, samt derhos exeqvere i det mindste 20 forskjellige Reveiller, isteden for den ene, som Kock slaaer. Efter at denne Sidste havde antaget Zerbas Udfordring, ventede en utallig Skare af Tilskuere i Forgaars Aftes Afgjørelsen af denne Rivalitet, men Zerba behagede ikke at indfinde sig, og Striden ophørte af Mangel paa Stridende.
Lolland-Falsters Stifts-Tidende, 1826-12-22
Fra Christiania hedder det, at den i temmelig Mængde faldne Snee er reent forsvunden efter flere Dages øsende Regn. Slædeforet er derfor forbi og Vognene igjen komne frem. Havnen er aaben, og kun den korte Dag minder os om, at vi nærme os Aarets Ende.
Lolland-Falsters Stifts-Tidende, 1826-12-22
Adskilligt. Fra Grønningen meldes, at Sygdommen nu næsten er forbi, paa nogle faa Tilbagefald nær. Assiseretten i Loire har frikiendt en Kone, som havde søgt at forgive sin Mand ved at komme stødt Glas i Suppen, paa den Grund: "at det ikke er afgjort og beviist, at stødt Glas er Givt."¬
Lolland-Falsters Stifts-Tidende, 1826-12-22
J Neapel er Privat=Lotterier og Hazardspil forbudt, under 100 til 300 Ducaters Mulct og Landforviisning.
Lolland-Falsters Stifts-Tidende, 1826-12-22
J Madrid hersker en tør Kulde, som foraarsager mange Sygdomme.
Lolland-Falsters Stifts-Tidende, 1826-12-22
J London er for nylig død en Skoemager Pendrell, som nedstammede fra den Pendrell, der skjulte Carl den 2den i sit Huus og reddede ham under Forklædning som en Tjener. Endnu nyder denne Familie Pension af Regjeringen.
Lolland-Falsters Stifts-Tidende, 1826-12-22
En bodfærdig Synderinde i Paris tilbyder, fordi hun formedelst Svagelighed ikke selv formaaer det, 25,000 Fr. til den der vil foretage en Reise til det forjættede Land, paa Conditioner: at den der antager Tilbudet, skal gjøre Reisen til Fods og barfodet.
Lolland-Falsters Stifts-Tidende, 1826-12-22
Jndenlandsk. Hs. Majestæt Kongen har allernaadigst behaget at udnævne Kjøbmand Vilhelm Heinrich Caesar i Bremen, til Allerhøistsammes Consul sammesteds, og de forenede nordamericanske Staters Consul paa Maltha, Joseph Pulis, ligeledes til kongel. dansk Consul der paa Øen.
Lolland-Falsters Stifts-Tidende, 1826-12-22
Den 18de dennes høitideligholdtes Hr. Dr. Theol. Professor Claus Frees Hornemanns halvtredsindstyveaarige Embeds-Jubilæum i Universitetets Auditorium paa Regensen i Kjøbenhavn.
Lolland-Falsters Stifts-Tidende, 1826-12-22
Den 74aarige Olding, Pastor Wedel i Everdrup, som i 4 Aar hverken har kunnet bruge Hænder eller Been af Gigt, og nu er kommen sig saa godt, at han kan bruge Pennen, agter endnu at meddele Publicum Frugterne af sin senere Læsning i et Qvartalskrivt under Titel af: "Promemoria for Læsere af den cultiverede Classe." (Hr. Pastoren har i denne Tid, sin høie Alder uagtet, paa en Lysttour været her i Lolland.) Endelig er man da kommet saa vidt med indenlandske Frembringelser, hvad selve Smaating angaaer, at der den 16de dennes begyndtes en Udstilling i Kjøbenhavn af danske Legetøier eller saakaldte Nürnberger-Varer, Disse Sager, der ere forarbeidede af Lærer ved Opfostringshuset, Hr. L. T. Nygaard, kan – saa hedder det i Dagen No. 300 – taale Sammenligning med hine fremmede Varer, som aarligen i det Hele ei koster Landet lidet. Prisen maa man ogsaa finde billig. Der ere Stykker til 6 Rbd., 4 Rbd., 20 Mk., 3 Rbd. og nedad til 12 Skill. Paa de større Stykker ere Figurerne bevægelige, forestillende f. Ex. Exemiter som komme ud af eller gaae ind i deres Hytter, kjørende Figurer o. s. v.
Lolland-Falsters Stifts-Tidende, 1826-12-22
Ved Høiesteret er Huusmand Jacob Johansen Luff eller Lauff af Kogsbølle, for at have udskjældt Birkedommer Lehn, under en af denne hos ham afholdt Fogedforretning, dømt til Arbeide i Kjøbenhavns Tugthuus i eet Aar, samt desforuden at være Mindremand, og hans fornærmelige Udladelser kjendte døde og magtesløse m.v. – J denne Tid tiltales inden Knuhtenborg Birk en Huusmand, som formeentlig har opført sig usømmelig under en Fogedforretning mod Øvrigheden der; men skal dog ikke have udskjældt denne.